Πρόσληψη σε θέση του Κλάδου Διοικητικού Προξενικού στο Υπουργείο Εξωτερικών
Πρόσληψη σε θέσεις του κλάδου Διοικητικού Προξενικού του Υπουργείου Εξωτερικών
Αίτηση συμμετοχής σε διαγωνισμό ΑΣΕΠ για την πρόσληψη σε θέση του κλάδου Διοικητικού Προξενικού στο Υπουργείο Εξωτερικών
Η αίτηση συμμετοχής υποβάλλεται σύμφωνα με τις οδηγίες που παρέχονται στη σχετική προκήρυξη ΑΣΕΠ.
Κατάθεση από τον αιτούντα (δια ζώσης ή ταχυδρομικά)
Οι υποψήφιοι θα πρέπει να έχουν την ελληνική ιθαγένεια. Σε περίπτωση απόκτησης της ελληνικής ιθαγένειας με πολιτογράφηση, θα πρέπει να έχουν συμπληρωθεί τρία (3) έτη από την πολιτογράφησή τους.
Να έχει συμπληρώσει το εικοστό πρώτο (21ο) έτος της ηλικίας του. Για τη συμπλήρωση του κατώτατου ορίου ηλικίας διορισμού ως ημέρα γέννησης θεωρείται η 1η Ιανουαρίου. Η ηλικία αποδεικνύεται από το δελτίο αστυνομικής ταυτότητας και, σε περίπτωση αμφισβήτησης, από ληξιαρχική πράξη γέννησης, που έχει συνταχθεί εντός ενενήντα (90) ημερών από τη γέννηση. Αν δεν υπάρχει τέτοια πράξη, η ηλικία αποδεικνύεται από τα μητρώα αρρένων για τους άνδρες και από το γενικό μητρώο δημοτών (δημοτολόγιο) για τις γυναίκες. Εάν υπάρχουν περισσότερες εγγραφές στο οικείο μητρώο, επικρατεί η πρώτη εγγραφή. Βεβαίωση της ηλικίας ή διόρθωση της εγγραφής, με οποιονδήποτε άλλον τρόπο, ουδέποτε λαμβάνεται υπόψη.
Οι άρρενες υποψήφιοι θα πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές και να μην έχουν καταδικασθεί για λιποταξία.
Να μην έχουν στερηθεί, λόγω καταδίκης, τα πολιτικά τους δικαιώματα
Να μην έχουν καταδικασθεί για κακούργημα, όπως και σε οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, απιστία δικηγόρου, παράνομη βεβαίωση ή είσπραξη δικαιωμάτων του Δημοσίου, δωροδοκία, απιστία, όταν αυτή στρέφεται κατά του Ελληνικού Δημοσίου, Ο.Τ.Α. ή άλλου ν.π.δ.δ., παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής. Επίσης, όσοι έχουν παραπεμφθεί αμετάκλητα για κακούργημα ή για κάποιο από τα πλημμελήματα του προηγούμενου εδαφίου, έστω και αν το αδίκημα έχει παραγραφεί. Η αποκατάσταση και η χάρη δεν αίρουν το ανωτέρω κώλυμα, εκτός αν το εκδιδόμενο, κατά την παρ. 1 του άρθρου 47 του Συντάγματος, διάταγμα αίρει και το κώλυμα αυτό.
Να μην τελούν σε στερητική ή επικουρική δικαστική συμπαράσταση
Να μην έχει επιβληθεί η ποινή της οριστικής παύσης, ή να μην έχει καταγγελθεί η σύμβαση εργασίας για σπουδαίο λόγο οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση ή την καταγγελία.
Να έχουν την υγεία και τη φυσική ικανότητα που επιτρέπει την εκτέλεση των καθηκόντων τους. Οι υπό διορισμό υπάλληλοι δεν πρέπει να πάσχουν από σοβαρά καρδιοαγγειακά ή σοβαρά αναπνευστικά ή νεφρολογικά ή μεταδοτικά νοσήματα, ή σοβαρά νοσήματα του νευρικού συστήματος.
Να κατέχουν πτυχίο Νομικής ή Πολιτικών ή Οικονομικών Επιστημών Α.Ε.Ι. της ημεδαπής ή ακαδημαϊκά ισοδύναμο ή ισότιμο τίτλο αντίστοιχης ειδικότητας σχολών της αλλοδαπής.
Να γνωρίζουν άριστα την αγγλική ή τη γαλλική γλώσσα
Προϋποθέσεις περί μη τέλεσης αξιόποινων πράξεων
Η διαδικασία αφορά στον διορισμό σε θέσεις του Κλάδου Διοικητικού Προξενικού κατόπιν διενέργειας γραπτού διαγωνισμού από το Α.Σ.Ε.Π. Τα εξεταζόμενα μαθήματα καθορίζονται με απόφαση του Υπουργού Εξωτερικών.
Yποβολή αίτησης συμμετοχής σε διαδικασία πανελληνίου γραπτού διαγωνισμού (ηλεκτρονική ή μη εξέταση).
Ευκρινές αντίγραφο δύο όψεων δελτίου αστυνομικής ταυτότητας ή σελίδων διαβατηρίου με τα στοιχεία του κατόχου.
Φωτοαντίγραφο πτυχίου Νομικής ή Πολιτικών ή Οικονομικών Επιστημών Α.Ε.Ι. της ημεδαπής ή ακαδημαϊκά ισοδύναμο ή ισότιμο τίτλο αντίστοιχης ειδικότητας σχολών της αλλοδαπής
Φωτοαντίγραφο πιστοποιητικό αναγνώρισης από το Δ.Ο.Α.Τ.Α.Π., περί ισοτιμίας ή ισοτιμίας και αντιστοιχίας των προαναφερόμενων πτυχίων της αλλοδαπής με αυτά της ημεδαπής
Ιατρικές γνωματεύσεις (i) παθολόγου ή γενικού ιατρού και (ii) ψυχιάτρου, είτε δημοσίου είτε ιδιωτών, όπου πιστοποιείται η ικανότητα άσκησης των καθηκόντων της θέσης.
Αντίγραφο Ποινικού Μητρώου Δικαστικής Χρήσης
Υπεύθυνη δήλωση 1)Με ατομική μου ευθύνη και γνωρίζοντας τις κυρώσεις (1), που προβλέπονται από τις διατάξεις της παρ. 6 του άρθρου 22 του ν.1599/1986, δηλώνω υπεύθυνα ότι : α) δεν έχω καταδικασθεί για κακούργημα, όπως και σε οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, απιστία δικηγόρου, παράνομη βεβαίωση ή είσπραξη δικαιωμάτων του Δημοσίου, δωροδοκία, απιστία, όταν αυτή στρέφεται κατά του Ελληνικού Δημοσίου, Ο.Τ.Α. ή άλλου Ν.Π.Δ.Δ., παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής, β) δεν έχω παραπεμφθεί αμετάκλητα για κακούργημα ή για κάποιο από τα πλημμελήματα του προηγούμενου στοιχείου, έστω και αν το αδίκημα έχει παραγραφεί (2), γ) δεν τελώ σε στερητική ή επικουρική δικαστική συμπαράσταση. (1) Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. (2) Η αποκατάσταση και η χάρη δεν αίρουν το ανωτέρω κώλυμα, εκτός αν το εκδιδόμενο, κατά την παρ. 1 του άρθρου 47 του Συντάγματος, διάταγμα αίρει και το κώλυμα αυτό. Υπεύθυνη δήλωση 2) Με ατομική μου ευθύνη και γνωρίζοντας τις κυρώσεις (1), που προβλέπονται από τις διατάξεις της παρ. 6 του άρθρου 22 του ν. 1599/1986, δηλώνω υπεύθυνα ότι τελώ εν γνώσει της υποχρέωσης, που απορρέει από την περ. α΄ της παρ. 3 του άρθρου 339 του ν. 4781/2021 (Α΄ 31) όπως τροποποιήθηκε και ισχύει, ότι αδικαιολόγητη άρνηση μετάβασης στη θέση τοποθέτησης συνιστά λόγο οριστικής παύσης του υπαλλήλου από την υπηρεσία του Υπουργείου Εξωτερικών. (1) Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. Υπεύθυνη δήλωση (3) Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του ν. 1599/1986, δηλώνω υπεύθυνα ότι παρέχω τη συγκατάθεσή (4) μου στην επεξεργασία των προσωπικών δεδομένων μου, με αποκλειστικό σκοπό τον διορισμό μου στο Υπουργείο Εξωτερικών, και εξουσιοδοτώ τους αρμοδίους υπαλλήλους της ΣΤ1 Διεύθυνσης Προσωπικού και Διοικητικής Οργάνωσης να αναζητήσουν αυτεπαγγέλτως αντίγραφα: (i) ποινικού μητρώου δικαστικής χρήσης, (ii) ληξιαρχικής πράξης γέννησης, (iii) πιστοποιητικού γέννησης και (iv) πιστοποιητικού στρατολογικής κατάστασης. (1) ΑΦΜ διοριστέου. (2) Για τους άρρενες διοριστέους. (3) Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. (4) Το Υπουργείο Εξωτερικών συλλέγει και επεξεργάζεται τα προσωπικά δεδομένα που κρίνονται απολύτως απαραίτητα για τη συμμετοχή σας στην παρούσα διαγωνιστική διαδικασία. Το Υπουργείο Εξωτερικών δεν διαβιβάζει τα ανωτέρω προσωπικά δεδομένα σε κανέναν τρίτο, σε τρίτες χώρες ή Διεθνείς Οργανισμούς. Εάν αντιληφθείτε ενδεχόμενη παραβίαση προσωπικών δεδομένων, παρακαλούμε να ενημερώσετε χωρίς καθυστέρηση το Υπουργείο Εξωτερικών στην ηλεκτρονική διεύθυνση dst1@mfa.gr. Το Υπουργείο Εξωτερικών μεριμνά ώστε να ανταποκρίνεται άμεσα στα αιτήματα των υποκειμένων για την άσκηση των δικαιωμάτων τους σύμφωνα με την υφιστάμενη νομοθεσία. Εάν δεν ικανοποιηθεί το αίτημά σας, μπορείτε να απευθύνεστε στην Αρχή Προστασίας Δεδομένων Προσωπικού Χαρακτήρα μέσω της ακόλουθης σύνδεσης: https://www.dpa.gr. Για οποιοδήποτε ζήτημα αφορά στην επεξεργασία των ανωτέρω προσωπικών σας δεδομένων από το Υπουργείο Εξωτερικών μπορείτε να επικοινωνείτε με τον Υπεύθυνο Προστασίας Δεδομένων στη διεύθυνση dpo@mfa.gr.
Ειδικά προσόντα διορισμού στον Κλάδο Διοικητικού Προξενικού του Υπουργείου Εξωτερικών
Οργάνωση και λειτουργία Υπουργείου Εξωτερικών, Συμβούλιο Απόδημου Ελληνισμού, ρύθμιση θεμάτων διεθνούς αναπτυξιακής συνεργασίας και ανθρωπιστικής βοήθειας και άλλες διατάξεις.
Παρεμβάσεις στην οργάνωση και τη λειτουργία του Υπουργείου Εξωτερικών και άλλες διατάξεις.
Καθορισμός των εξεταζόμενων μαθημάτων και άλλων αναγκαίων λεπτομερειών για τον γραπτό διαγωνισμό του Ανώτατου Συμβουλίου Επιλογής Προσωπικού (Α.Σ.Ε.Π.) για τον Κλάδο Διοικητικού Προξενικού στο Υπουργείο Εξωτερικών.
Παράβολα υποβολής αίτησης συμμετοχής και ένστασης για διαδικασίες πλήρωσης θέσεων των φορέων της παρ. 1 του άρθρου 2 του ν. 4765/2021, αρμοδιότητας του Ανώτατου Συμβουλίου Επιλογής Προσωπικού (Α.Σ.Ε.Π.)
Διόρθωση σφαλμάτων στην υπό στοιχεία Π8ΓΕΝ-23537/29.04.2025 απόφαση του Υπουργού Εξωτερικών περί καθορισμού εξεταζόμενων μαθημάτων που δημοσιεύθηκε στην Εφημερίδα της Κυβερνήσεως (Β’ 2103).
https://info.asep.gr/sites/default/files/2023-10/enstasi_manual.pdf https://www.asep.gr/guide/user_manual/e-paravolo_enstasi.pdf
Σε συνέχεια έγκρισης του ετήσιου προγραμματισμού προσλήψεων, εκδίδεται προκήρυξη διαγωνισμού από το Α.Σ.Ε.Π. στο οποίο και υποβάλλονται οι σχετικές αιτήσεις συμμετοχής σύμφωνα με τα προβλεπόμενα στην προκήρυξη
Μετά την ολοκλήρωση του διαγωνισμού δημοσιεύεται από το Α.Σ.Ε.Π. σε ΦΕΚ, ο πίνακας διοριστέων και κοινοποιείται στη Διεύθυνση Προσωπικού και Διοικητικής Οργάνωσης του Υπουργείου Εξωτερικών.
Η ΣΤ1 Διεύθυνση Προσωπικού και Διοικητικής Οργάνωσης του Υπουργείου Εξωτερικών διενεργεί έλεγχο νομιμότητας των δικαιολογητικών πρόσληψης που υπέβαλαν οι υποψήφιοι και αναζητά αυτεπαγγέλτως αντίγραφο ληξιαρχικής πράξης γέννησης, πιστοποιητικό γέννησης από Δήμο εγγραφής, πιστοποιητικό στρατολογικής κατάστασης τύπου Α΄ και αντίγραφο ποινικού μητρώου για δικαστική χρήση. Περαιτέρω, οι υποψήφιοι υποχρεούνται να προσκομίσουν στη ΣΤ1 Διεύθυνση , δύο (2) γνωματεύσεις (i) παθολόγου ή γενικού ιατρού και (ii) ψυχιάτρου, είτε του δημοσίου είτε ιδιώτη, με τις οποίες πιστοποιείται ότι έχουν την υγεία και αρτιμέλεια που επιτρέπει την εκτέλεση των καθηκόντων τους και ότι δεν πάσχουν από τα σοβαρά νοσήματα, που αναγράφονται στην περ. η΄ της παρ. 1 του άρθρου 319 του ν. 4781/2021, καθώς και υπεύθυνη δήλωση του ν. 1599/1986 περί (μη) παραπομπής σε δίκη και περί (μη) άσκησης ποινικής δίωξης.
Η ολοκλήρωση των διαδικασιών πρόσληψης ή διορισμού στους φορείς του άρθρου 2 του ν. 4765/2021 (Α΄ 6) για το μόνιμο προσωπικό πραγματοποιείται κατόπιν έκδοσης απόφασης κατανομής του Υπουργού Εσωτερικών.
Οι επιτυχόντες στον διαγωνισμό διορίζονται με απόφαση του Υπουργού Εξωτερικών
Περίληψη της απόφασης διορισμού, αποστέλλεται στο Εθνικό Τυπογραφείο προς δημοσίευσή της σε ΦΕΚ.
Η περίληψη της απόφασης διορισμού που δημοσιεύεται στην Εφημερίδα της Κυβέρνησης, κοινοποιείται από την ΣΤ1 Διεύθυνση Προσωπικού και Διοικητικής Οργάνωσης του Υπουργείου Εξωτερικών στους διορισθέντες και τους καλεί για ορκωμοσία και ανάληψη υπηρεσίας.
Η αποδοχή του διορισμού δηλώνεται με την ορκωμοσία/διαβεβαίωση. Η ορκωμοσίας βεβαιώνεται με πρωτόκολλο, που χρονολογείται και υπογράφεται από τον ορκιζόμενο και το όργανο ενώπιον του οποίου ορκίζεται.
Διεξαγωγή Διαγωνισμού από το Α.Σ.Ε.Π. σύμφωνα με την Προκήρυξη
Δημοσίευση και κοινοποίηση του πίνακα διοριστέων
Έλεγχος νομιμότητας δικαιολογητικών συμμετοχής και λοιπών προϋποθέσεων για την πρόσληψη
Κοινοποίηση πράξης διορισμού και κλήση διορισθέντων σε ορκωμοσία
Έκδοση πρωτοκόλλου ορκωμοσίας/διαβεβαίωσης και ανάληψης υπηρεσίας
Έγγραφο δημόσιας υπηρεσίας/δημόσιου φορέα